|  |  |
| --- | --- |
| http://www.ss-elektrotehnickaiekonomska-ngradiska.skole.hr/upload/ss-elektrotehnickaiekonomska-ngradiska/images/static3/2126/Image/logoskol.png | **ELEKTROTEHNIČKA I EKONOMSKA ŠKOLA**  Ulica Ive Petranovića 9  35 400 Nova Gradiška  tel/fax: 035/362-145  e-mail: etes@ees.hr |

**OBRAZLOŽENJE**

**GODIŠNJEG IZVJEŠTAJA O IZVRŠENJU FINANCIJSKOG PLANA ZA 2024. GODINU**

**I. PRAVNI OSNOV**

U skladu s odredbama članka 86. Zakona o proračunu (NN br. 144/21) proračunski korisnik dužan je upravljačkom tijelu dostaviti na usvajanje prijedlog godišnjeg izvještaja o izvršenju financijskog plana za proteklo razdoblje do 31. ožujka tekuće proračunske godine.

Sukladno Pravilniku o polugodišnjem i godišnjem izvještaju o izvršenju proračuna i financijskog plana (NN br. 85/23) izvještaj o izvršenju sadrži opći i posebni dio, obrazloženje i posebne izvještaje.

Opći dio izvještaja o izvršenju financijskog plana sadrži sažetak Računa prihoda i rashoda i Računa financiranja te Račun prihoda i rashoda i Račun financiranja. Račun prihoda i rashoda sastoji se od izvještaja o prihodima i rashodima prema ekonomskoj klasifikaciji i izvorima financiranja te izvještaja o rashodima prema funkcijskoj klasifikaciji. Račun financiranja sadrži izvještaj računa financiranja prema ekonomskoj klasifikaciji i izvorima financiranja.

Posebni dio izvještaja o izvršenju financijskog plana sadrži izvršenje rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

**II. OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA**

**1. OBRAZLOŽENJE OSTVARENJA PRIHODA I RASHODA, PRIMITAKA I IZDATAKA**

Prihodi poslovanja ostvareni su u iznosu 1.571,620,30 € što čini 99,17% plana. U odnosu na prethodnu godinu prihodi poslovanja ostvareni su u većem iznosu za 27,47% ili 338.680,42 €. Prihodi od prodaje nefinancijske imovine nisu planirani za 2024. godinu, također nisu ostvareni jer je tijekom 2022. godine izvršena konačna otplata stanova na kojima je postojalo stanarsko pravo. Rashodi poslovanja realizirani su s 1.552.820,61 € ili 99,14 % plana, a u odnosu na prethodnu godinu ovi rashodi su veći za 335.529,45 € ili 27,56 %. Rashodi za nabavu nefinancijske imovine ostvareni su s 18.745,96 € ili 57,55 % plana, a u odnosu na prethodnu godinu ovi rashodi su veći za 12.091,51 € ili 181,71 %.

Prema ovom izvješću financijski plan je u izvještajnom razdoblju ostvaren s 1.571.620,30 € prihoda i primitaka, 1.571.566,57 € rashoda i izdataka što čini 99,17% plana prihoda i primitaka, odnosno 98,29 % planiranih rashoda i izdataka. U odnosu na realizaciju prethodne godinu prihodi su veći za 27,47 % a rashodi za 28,40 %. Razlog povećanja je povećanje sredstava za plaće zaposlenika i povećanje sredstava od učeničkog servisa.

**1.1. Izvršenje prihoda i primitaka**

U strukturi prihoda najznačajniji su prihodi pomoći iz inozemstva i od subjekata unutar općeg proračuna-izvor financiranja 5-Pomoći koji čine 87,69 % ukupnih prihoda. Prihodi iz izvora financiranja 1-Opći prihodi i primici su drugi najveći prihod s udjelom od 7,95 % a odnose se na prihode iz nadležnog proračuna odnosno proračuna Brodsko-posavske županije. Vlastiti prihodi odnosno prihodi od prodaje proizvoda i robe te pruženih usluga sudjeluju sa 3,92% u ukupnim prihodima. Ostali prihodi participiraju sa 0,44% a odnose se na prihode po posebnim propisima-izvor financiranja 4-Prihodi za posebne namjene te donacije-izvor financiranja 6.

Pomoći iz inozemstva i od subjekata unutar općeg proračuna ostvareni su u iznosu 1.378.207,80 € što je u odnosu na plan 99,3 % , a u odnosu na isto razdoblje prethodne godine više za 26,08 %. Najvećim dijelom odnose se na pomoći iz nenadležnih proračuna i to na sredstva iz državnog proračuna za financiranje plaća i ostalih rashoda za zaposlene u iznosu 1.347.117,08 €. Iz državnog proračuna ostvareni su i prihodi za opskrbu školske ustanove besplatnim zalihama menstrualnih higijenskih potrepština u iznosu 403,33 €, za nabavu psihološko dijagnostičkih sredstava u iznosu 414,00 €, za financiranje povećanih troškova prijevoza učenika s teškoćama u razvoju u iznosu 2.366,02 €, a od Agencije za odgoj i obrazovanje u iznosu 230,00 € za rad županijskog stručnog vijeća. Iz državnog proračuna ostvarene su i kapitalne pomoći za nabavu udžbenika učenicima koji su članovi kućanstva koje je korisnik zajamčene minimalne naknade u iznosu 191,92 € te za opremanje školske knjižnice lektirom i stručnom literaturom u iznosu 540,00 €. Iz proračuna grada Nova Gradiška ostvarena je pomoć u iznosu 7.454,96 € za opremanje strukovnog laboratorija. Prijenosi između proračunskih korisnika istog proračuna ostvarene su u iznosu 19.490,49 € a odnose se na prihode za plaće pomoćnika u nastavi za koje sredstva osigurava osnivač u sklopu projekta „S osmijehom u školu“ financiranog od strane Europskog socijalnog fonda.

Prihodi od upravnih i administrativnih pristojbi, pristojbi po posebnim propisima i naknada ostvareni su s 1.865,45 € ili 99,47 % plana, a u odnosu na prethodnu godinu više za 18,26% Odnose se na prihode od naplate štete od osiguravajućih društava u iznosu 265,45 € , od izrade duplikata svjedodžbi u iznosu 290,00 € te sredstva od učenika za osiguranje u iznosu 1.310,00 €.

Prihodi od prodaje proizvoda i robe te pruženih usluga i prihodi od donacija realizirani su u iznosu 66.672,92 € što je u odnosu na plan 98,99 % , a u odnosu na prethodnu godinu više za 84,42%, a najvećim dijelom odnose se na vlastite prihode i to prihode od učeničkog servisa 35.129,81 €, prihode od zakupa dvorane i školskog prostora u iznosu 26.143,25 €, te prihode od isporučene el.energije (solarna elektrana) 292,63 €. Prihodi od donacija iznose 5.107,23 € a odnose se na donacije od trgovačkih društava za pokriće troškova učeničkih ekskurzija u iznosu 2.640,00 €, te donacijski natječaj HT-a „Generacija Now“ 100,00 €. Od ŠSS BPŽ ostvarena je donacija u iznosu 283,54 € za rad školskog sportskog društva, a Informativno pravni centar Slavonski Brod donirao nam je projektor u vrijednosti 300,00 €. Od pravnih i fizičkih osoba ostvarena je kapitalna donacija za izgradnju lifta za učenike s teškoćama u razvoju u iznosu 1.783,69 €

U skupini prihoda iz nadležnog proračuna evidentirani su prihodi od Brodsko-posavske županije temeljem Odluke o financiranju decentraliziranih funkcija u obrazovanju za financiranje materijalnih i financijskih rashoda u iznosu 116.306,29 € te prihodi od BPŽ za plaće i materijalna prava pomoćnika u nastavi u iznosu 8.567,84 €. U usporedbi s izvještajnim razdobljem prethodne godine ovi prihodi su ostvareni u većem iznosu za 22.816,12 € ili 22,36 %. U odnosu na plan za 2024. godinu ostvareno je 97,83 % plana.

**1.2. Izvršenje rashoda i izdataka**

U strukturi rashoda najveći su rashodi za zaposlene koji čine 87,83 % ukupnih rashoda. Materijalni rashodi sudjeluju sa 10,95 % u ukupnim rashodima, a rashodi za nabavu nefinancijske imovine sa 1,19%. Ostali rashodi čine 0,03 % ukupnih rashoda.

Rashodi za zaposlene ostvareni su u iznosu od 1.380.344,35 € što je u odnosu na plan 99,60%, a u odnosu na prethodnu godinu više za 27,14 %. Odnose se na bruto plaće zaposlenika uvećane za doprinose na plaću te materijalna prava zaposlenih. 97,59 % rashoda za zaposlene financira se iz državnog proračuna odnosno proračuna Ministarstva znanosti, obrazovanja i mladih-izvor financiranja 5-Pomoći, a razlog povećanja ovih rashoda je povećanje koeficijenata za obračun plaća od 01. ožujka 2024. godine

Materijalni rashodi realizirani su u iznosu 172.066,50 € što je u odnosu na plan 95,54 % odnosno u usporedbi s istim razdobljem prethodne 2023. godine više za 31,14% ili 40.862,49 €. Odnose se na rashode za potrebe redovnog poslovanja koji se najvećim dijelom financiraju iz županijskog proračuna odnosno iz izvora financiranja 1-Opći prihodi i primici.

Financijski rashodi ostvareni su s 6,43 € što čini 42,87 % plana, a u odnosu na isto razdoblje prethodne godine više za 31,22 %. Ovi rashodi odnose se na troškove zateznih kamata zbog kašnjenja u plaćanju materijalnih obveza te troškove naknade za platni promet za uplatu pristojbe u sudski registar.

U skupini ostalih rashoda evidentirane su tekuće donacije učenicama za higijenske potrepštine u iznosu 403,33 € a financirani su iz sredstava pomoći državnog proračuna odnosno Ministarstva rada, mirovinskog sustava, obitelji i socijalne politike-izvor financiranja 5-Pomoći Ovi rashodi su realizirani sa 99,94 % plana a u odnosu na prethodnu godinu veći su za 0,85 %.

U skupini rashoda za nabavu nefinancijske imovine evidentirani su rashodi za nabavu proizvedene dugotrajne imovine u iznosu 18.745,96 €. Ovi rashodi su značajno povećani u odnosu na isto razdoblje prethodne godine. U odnosu na planirano izvršeno je 57,55% rashoda. Tijekom godine učionice smo opremili novom opremom (pametne ploče, stolovi i klupe, školske bijele ploče, klima uređaji….) u vrijednosti 16.947,27 €. Nabava je financirana iz vlastitih prihoda škole te iz sredstava pomoći grada Nova Gradiška. Za školsku knjižnicu nabavljena je lektira i stručna literatura u vrijednosti 1.606,77 € koja je financirana iz sredstava državnog proračuna u iznosu 540,00 € te iz vlastitih prihoda škole. Izdaci za nabavu udžbenika za učenike slabijeg socio-ekonomskog statusa iskazani su u iznosu 191,92 € a sredstva za financiranje ove namjene su također ostvarena iz državnog proračuna.

**2. OBRAZLOŽENJE VIŠKA/MANJKA**

Što se tiče ostvarenog rezultata, u 2024. godini ostvaren je višak prihoda tekućeg razdoblja u iznosu 53,73 €, a uzimajući u obzir preneseni višak prihoda za 2023. godinu u iznosu 14.166,31 € ostvaren je ukupan višak prihoda u iznosu 14.220,04 €.

Preneseni višak iz prethodne godine odnosi se na neutrošene vlastite i namjenske prihode i to:

|  |  |
| --- | --- |
| Vlastiti prihodi | 13.530,43 € |
| Prihodi posebne namjene | 53,12 € |
| Pomoći | 497,23 € |
| donacije | 85,53 € |

Od prenesenog viška iz prethodne godine, na rashode u tekućoj godini utrošeno 13.735,85 € ili 96,96%.

**II. OBRAZLOŽENJE POSEBNOG DIJELA IZVJEŠTAJA O IZVRŠENJU FINANCIJSKOG PLANA**

**Program 6000 Odgoj i obrazovanje**

**Aktivnost A600003 Srednje školstvo-rashodi za zaposlene**

Ova aktivnost izvršena je u iznosu 1.347.117,08 € ili 99,62 % plana a odnosi se na rashode za zaposlene koji uključuju bruto plaće uvećane za doprinose na plaće te ostale rashode za zaposlene (jubilarne nagrade, potpore u slučaju smrti članova obitelji zaposlenika, regres, božićnica, uskrsnica i dar djeci te potpore za rođenje djeteta). Ova aktivnost financira se iz sredstava pomoći državnog proračuna odnosno proračuna Ministarstva znanosti i obrazovanja i mladih.

**Aktivnost A600004 Srednje školstvo-redovno poslovanje po minimalnom standardu**

Sredstva planirana u okviru aktivnosti redovno poslovanje po minimalnom standardu realizirana su sa 97,74% plana ili 116.306,29 €. Riječ je o materijalnim i financijskim rashodima koji se financiraju iz županijskog proračuna iz decentraliziranih sredstva temeljem Odluke o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba srednjih škola na području BPŽ.

**Aktivnost A600007 Financiranje iznad minimalnog standarda-srednje školstvo**

Ova aktivnost izvršena je u iznosu 80.084,87 € ili 80,4% plana a realizacija po izvorima financiranja je slijedeća:

izvor: Vlastiti prihodi 86,28 %

izvor: Prihodi za posebne namjene 99,48%

izvor: pomoći 69,10 %

izvor: donacije 43,20 %

**Vlastiti prihodi** su utrošeni za plaće za prekovremeni rad te naknadu troškova prijevoza zaposlenika za dežurstva pomoćno-tehničkog osoblja u dvorani u dane vikenda i blagdana zbog korištenja dvorane za održavanje prvenstvenih utakmica klubova u sastavu Zajednice sportova, premiju osiguranja od odgovornosti, rashode učeničkog servisa (učenička zarada uvećana za doprinose mirovinskog i zdravstvenog osiguranja) materijal i usluge tekućeg i investicijskog održavanja objekata i opreme, troškove električne energije, troškove obilježavanja Dana škole, troškove prijevoza učenika s teškoćama te nabavu sitnog inventara, opreme i knjiga za knjižnicu.

**Prihodi za posebne namjene** su sukladno namjeni utrošeni za troškove osiguranja učenika od nezgode u iznosu 1.310,00 € te troškove uredskog materijala u iznosu 343,12 koji se financiraju iz prihoda od izdavanja duplikata svjedodžbi. Prihodi od naplate štete od osiguravajućih društava utrošeni su za materijal za tekuće i investicijsko održavanje u iznosu 265,45 €

Sredstva **pomoć**i iz državnog proračuna utrošena su sukladno namjeni za nabavu menstrualnih higijenskih potrepština za učenice u iznosu 403,33 €, za troškove prijevoza učenika s teškoćama u razvoju u iznosu 2.571,04 €, za rad ŽSV TZK u iznosu 48,82 € te troškove licenci u iznosu 86,25 €. Preostala sredstva projekta Erasmus+ Demeter u iznosu 247,87 € za troškove reprezentacije (gosti iz Švedske i savjetnički posjet).

Kapitalne pomoći Ministarstva znanosti, obrazovanja i mladih utrošene su za nabavu udžbenika za učenike slabijeg socio-ekonomskog statusa u iznosu 191,92 € te opremanje školske knjižnice lektirom i stručnom literaturom u iznosu 540,00 €. Sredstva pomoći iz proračuna grada Nova Gradiška utrošena su za opremanje strukovnog laboratorija (stolovi i stolice) u iznosu 7,454,96 €.

Izvor pomoći bilježi manju realizaciju u odnosu na plan jer nisu ostvarena planirana sredstva iz MZOM za projekt izvannastavnih aktivnosti.

Sredstva **donacija** od trgovačkih društava utrošena su sukladno namjeni za troškove realizacije učeničkih ekskurzija u iznosu 2.640,00 €. Sredstva ostvarena od ŠSS BPŽ su sukladno namjeni utrošena za troškove školskog sportskog društva (za sportsku opremu: lopte, reketi…) u iznosu 285,35 €. Prenesena sredstva donacija za projekt Junior Engineer Academy u iznosu 18,72 € utrošena su za materijalne troškove -nastavni materijal. Od informativno pravnog centra Slavonski Brod ostvarena je donacija projektora u vrijednosti 300,00 €. Razlog manje realizacije ovog izvora financiranja u odnosu na plan je što nije nabavljena oprema za učenike s poteškoćama u razvoju. Sredstva se prenose u 2025. g te će biti realizirana za istu namjenu. Također nije ostvarena planirana donacija Zajednice sportova za nabavu stroja za čišćenje dvorane.

**Aktivnost A600018 S osmijehom u školu 6**

Realizacija ove aktivnosti je 100% u odnosu na plan. Realizirana je u iznosu 11.745,54 € a odnosi se na bruto plaće uvećane za doprinose na plaću za razdoblje siječanj-lipanj te regres i nagradu za uskršnje blagdane za tri pomoćnika u nastavi. Za ovu aktivnost sredstva osigurava osnivač u okviru istoimenog projekta financiranog od strane Europskog socijalnog fonda a projekt je završio sa završetkom školske godine 2023./2024.

**Aktivnost A600038 S osmijehom u školu 7**

Ova aktivnost realizirana je u iznosu 16.312,79 € ili 99,54% plana iz izvora pomoći BPŽ do visine prihvatljivog troška financiranog sredstvima ESF projekta S osmjehom u školu te iz sredstava osnivača iz izvora: opći prihodi i primici. Prihvatljivi jedinični trošak za jednog PUN iznosi 1.013,00 € te je iz izvora pomoći BPŽ realizirano 12.156,00 € (1.013,00 x 4 mjeseca x 3 pomoćnika). U okviru ove aktivnosti iskazani su rashodi za plaće za razdoblje rujan-prosinac te materijalna prava PUN (božićnica, prijevoz na posao i s posla, troškovi službenih putovanja te zdravstvenih pregleda). Projekt S osmjehom u školu 7 započeo je u rujnu 2024. i traje do kolovoza 2027. godine

**IZVJEŠTAJ O STANJU POTRAŽIVANJA I DOSPJELIH OBVEZA TE O STANJU POTENCIJALNIH OBVEZA PO OSNOVU SUDSKIH SPOROVA**

|  |  |
| --- | --- |
| **17917 Elektrotehnička i ekonomska škola Nova Gradiška** | **Stanje na dan 31.12.2024.** |
| Nenaplaćena potraživanja za prihode od prodaje proizvoda i robe te pruženih usluga | 5.374,91 € |
| Nepodmirene dospjele obveze | 0,00 € |
| Potencijalne obveze po osnovi sudskih sporova | 0,00 € |

SASTAVILA: RAVNATELJICA:

Jasenka Podobnik Sanja Müller-Zoričić